
RAFAEL BENET: EL PINZELL, LA PLOMA, L'HOME 
NOTES A L'ENTORN D'UN FONS I UNA EXPOSICIÓ 


Si Rafael Benet ha estat el protagonista aquest complicat any d'una exposició 
institucional, bé ens en podem congratular: si a més s'ha pogut celebrar una 
enriquidora taula rodona a l'entorn de la mateixa com la que va tenir lloc el 7 
d'octubre proppassat, i que el nombre de visites a la mostra ha estat notable, 
podem sentir-nos força satisfets: una exposició amb vocació de tast, sabent que 
la seva obra és colossal i d'una transcendència troncal per a la cultura catalana, i 
sabent també que potser mai serà suficient l'enorme deute que, com a societat, 
hem de saldar amb un intel-lectual i artista tan influent com Benet, una de les 
ments més preclares que varen sorgir a la Catalunya de principis del segle XX 
que va treballar des de tots els camps de les arts, especialment des de la seva 
tribuna crítica a La Veu de Catalunya entre 1912 i 1936, i un pintor, en definitiva, 
fidel a si mateix i a les idees que, sobre la pintura mateixa, projectava i difonia 
també amb la seva ploma. 


A l'entorn de l'origen de l'exposició: relat d'una col-laboració 

entre la Biblioteca de Catalunya i la Fundació Rafael Benet 
il compromís de fer aquesta exposició neix amb l'acord de donació celebrat 
l'any 2019 entre la BC i Rosa Benet, de bona part de la correspondència del seu 
avi,l val a dir que ben assessorada per Francesc Fontbona i Jacint Berenguer, 
president i secretari de la Fundació Rafael Benet respectivament, bon coneixedor 
"un de la resta de fons documentals custodiats a la BC i ambdós de la importància 
de cedir aquest fons a la biblioteca nacional. 
En estreta col-laboració entre ambdues entitats, la fundació, com a vetlla i 
difusora del llegat de Benet, i la BC, ara ja custòdia de bona part del seu arxiu 
personal, varen començar les reunions de comissariat a principis d'estiu d'aquest 
20212 Des del primer moment es va convidar a la fundació a les reunions de 
treball de comissariat, a la primera de les quals hi assistiren Francesc Fontbona i 
Rosa Benet —qui també va assistir a unes quantes més—, i que ens van ajudar tant a 
traçar les línies bàsiques, com a identificar retrats fotogràfics, o a validar la tria de 
les peces i els textos del tríptic (junt amb Jacint Berenguer). A més, van tenir la 
generosa pensada —que ens va sobtar agradosament als comissaris—, de la cessió de 
pintures de Benet per a completar la mostra. Així, Jacint Berenguer i Rosa Benet 
portarien tres olis de les seves col-leccions particulars, amb la qual cosa ja es traçava 
el mapa d'una exposició molt més rodona i que feia honor al protagonista. 

Si bé la idea inicial era exposar material del donatiu, aviat ens vàrem adonar 
que, a més de les pintures, calia complementar-lo amb l'obra publicada de Benet, 

Rafael Benet. El Canigó des 


s de Sant Feliu d'Avall. 
Oli sobre tela adherida a cartró. 1974 (cat. 74.0.07). 





de la qual la BC n'és dipositària de gairebé tota, permetent d'oferir una 
panoràmica tant de l'artigrafia benetiana," d'una selecció hemerogràfica i gràfica, 
al costat de continguts del donatiu i les ja esmentades pintures. Tanmateix, es va 
considerar important d'incloure peces d'altres fons de la biblioteca on l'empremta 
de Benet era ben visible, com algunes cartes de fons manuscrits com els de 
Gasch, Hugué i Edicions Rosa Vera/Jaume Pla. 

L'organització del material en sis àmbits —ja marcats per les vitrines 
disponibles— va limitar el discurs més desitjat, ja que es va haver d'encapsular els 
diversos vessants de Benet com a pintor, crític, historiador, junt amb altres com 
les de promotor de les arts, docent, teòric i acadèmic, etc., afegint-los a aquelles. 
Amb la tria, però, vàrem aconseguir d'oferir, alhora, dues lectures: una de temàtica, 
ja apuntada, i una de cronològica, no allunyades de les ja canòniques o fixades 
per la crítica i historiografia de l'art recent. 

Des del comissariat també vàrem considerar adient fer un modest homenatge 
a l'anterior president de la fundació, Simó Busom, traspassat el 25 de novembre 
de 2020, tot exposant la litografia que va realitzar per a la carpeta d'homenatge 
a Benet en el desè aniversari de la seva mort. 


Rafael Benet: sempre la pintura 
Si bé en un principi acordàrem d'incloure tres pintures de petit format a les 
reduides vitrines, des del comissariat vàrem trobar una d'addicional on poder 
exposar en condicions un quart oli, el qual ens va facilitar Rosa Benet. 

Les quatre pintures cedides són petits formats representatius d'un ample arc 
cronològic. A la primera, un estudi intitulat Dres figures nves (1931) hi podem 
observar els aixes d'un E d'A. Galí, de qui com sabem fou deixeble a la seva 
acadèmia, on Benet fa un ús simbòlic del color vermell per a emfatit: 
escena de desdibuixada sensualitat. La segona és Mar Brava (1948), ques 














en una esplèndida i lluminosa postal impressionista de Tossa. Una tercera titulada 
El pla d'Andorra la Vella (1956), on Benet elimina el cel de la composició —però 
no l'ignora— amb l'ús d'un dels seus característics punts de vista picats, i finalment 
El Canigó des de Sant Feliu d'Avall (1974), un oli on l'aparent immediatesa 
d'execució amaga interessants matisos com el dels cims nevats confonent-se amb 
el cel i contrastant amb el cromatisme intens de la teulada i el fullatge, configurat 
aquest a base de grans taques. 

Dues figures, tres paisatges, quatre olis, com petites finestres obertes, 
impressions, notes de color, esbossos acabats potser, tots ells referenciats al catàleg 
de la seva obra pictòrica.ó Pintures fetes a llocs ben coneguts per Benet on arriba 
a l'ànima que la llum revela, com de vegades ens sacseja la consciència des dels 
seus articles o monografies, i ho fa amb un ús particular dels colors, saturats 
amb contenció, transmetent tensió entre allò real i allò copsat en el moment 
d'incisió lumínica donat." Amb tot, el fet d'haver pogut exposar-les ha estat un 
fet inusual a les exposicions d'aquest format a la BC, per la qual cosa ens en ben 
podem felicitar. 

Benet: de crític a historiador de l'art 

Per a il-lustrar el vessant de crític d'art de Benet vàrem triar reproduccions de La 
Veu, D'Ací d'Allài de la revista Art, aquesta darrera agrupada amb el material de 
Tossa, així com dues cartes del fons escrites per Benet (potser esborranys o mai 
enviades) a Artigas (1919) i a Folch i Torres (1928). Aquest era un dels punts 
troncals de l'exposició, car Benet tingué un gran pes específic en la crítica d'art a 
Catalunya equiparable al de Raimon Casellas, de qui també la BC custòdia el 
seu fons manuscrit. En tot cas, el fet que el Fons Casellas també sigui a la BC 
hauria d'obrir portes o suscitar la investigació a l'entorn de la genealogia i abast 
de la crítica d'art catalana d'aquells anys. 

Benet arribaria a ser molt influent i participatiu per aquells anys, no només 
com a pintor i crític d'art de La Ver i altres publicacions, sinó com a promotor 
i gestor en el món de les arts i l'edició o com a membre actiu de diverses 
associacions com el Cercle Artístic de Sant Lluc. Era important constatar a la 
mostra com Benet va traçar un dels episodis més interessants de l'art català del 
segle XX. Així vàrem concebre un àmbit dedicat a Tossa, des d'on Benet va 
establir lligams amb artistes d'arreu, sobretot entre 1928 i 1936, des d'on assolí 
fites que ja coneixem, com la creació d'un museu amb vocació internacional. La 
correspondència tossenca té una notable presència en el Fons Benet, i també en 
les fotografies, de les quals en vàrem triar dues, en una de les quals podem veure 
Pere Créixams i Benet rostint uns pollastres al voltant de l'ermita de Sant Benet 
(1933) i que serví per a il-lustrar el ja mític article per a la revista Art, "Tossa: 
Babel de les Arts' (1934), també exposat aquí. De Créixams també s'hi mostra 
una de les quaranta cartes que li adreçà a Benet, així com dues postals i una carta 
de Georges Rars, a més d'alguna fotografia familiar. 


















Fotografia familiar de Rafael Benet als carrers Fotografia de Joan G. Artigas i R. Benet, 

de Tossa (ca. 1935) (Biblioteca de Catalunya. probablement a l'acte pel centenari del 

Fons R. Bene) naixement de Manolo Hugué a Caldes de 
Montbuí (1972) (Biblioteca de Catalunya. 
Unitat Gràfica / Fons Hugué) 








Tot i decaure la seva influència com a crític després de la guerra civil —sense 
deixar però de publicar esporàdicament a la premsa—, això no li impedí de seguir 
amb determinació la seva tasca, en un període ja de maduresa intel-lectual que es 
traduirà en la publicació del gruix de les seves grans monografies i obres de 
síntesi. La seva primera gran monografia com a historiador de l'art, i que no 
podíem obviar, fou consagrada a Joaquim Vayreda (1922), a la qual seguiren 
per aquells anys previs a la guerra altres més modestes com les de Badrinas, 
Rebull o Rafael Llimona. A partir dels anys quaranta és quan sorgeix el gran 
historiador de l'art que va arribar a ser, i a la mostra s'ha pretès exposar tant el 
Benet dels treballs de síntesi com el de les monografies d'artistes, des de la de 
Nogués, la d'Hugué, passant per obres com El futurismo comparado o Historia 
de la pintura moderna en 2 Y. 

Altres vindrien a prendre-li el "relleu com a crític influent: ara bé, segons es 
desprèn de les corresponsalies de les cartes a Benet, segueix relacionant-se 
cordialment amb molts dels crítics, historiadors, gestors culturals i intel-lectuals 
"afins o conformes" amb la conjuntura política del règim, com Carlos Arean o 
Luis Monreal, la qual cosa hauria de posar en dubte o bé questionar interpretacions 
reduccionistes a l'entorn de la seva suposada intranscendència al llarg de la 
postguerra i la dictadura. Benet hi era. 

El donatiu ha permès també exposar una còpia d'El ritme universal, publicació 
del seu discurs d'ingrés a la Reial Acadèmia Catalana de Belles Arts de Sant Jordi 
(RACBAS)) l'any 1969, i una fotografia de l'acte de lectura del mateix en una 
sala d'actes plena a vessar. Amb aquesta obra Benet aixecà una teoria de l'art 
monumental en el seu abast i de la qual ens en va donar molt bona interpretació 
Jaume Carbonell des d'aquests mateixos Quaderns 











Lencaix d'un gran tresor documental entre alguns fons 
manuscrits de la BC: les cartes rebudes per Benet (1908-1979) 


El cor del Fons Benet consta de les cartes que li foren enviades entre 1908 i 
1979. Hi podem trobar corresponsals com Armengol, Domingo, Durancamps, 
Folch i Torres, Dalí, els Rars, Monjo, Maseras, Ràfols, Riba, Sunyer, Metzinger, 
Torres-Garcia, Ràfols-Casamada, P entre molts d'altres, gairebé tota la nòmina 
d'artistes, escriptors, crítics d'art i historiadors catalans en actiu a la seva època, 
sense interrupció cronològica o quantitativa notable entre aquell llarg interval. 
Hem de fer esment especial a la correspondència entre pare i fill, moltes de les 
cartes són de Jordi Benet, amb qui col-laborà diverses vegades en treballs com la 
ja esmentada Història de la pintura moderna en 2 v., o a les Edicions de la Rosa 
Vera, entre d'altres. 

La tria per a l'exposició era difícil, però s'optà per destacar algunes relacions 
alhora d'amistat i professionals de Benet amb, per exemple, Josep Llorens Artigas, 
també crític d'art alhora que gran tractadista de la ceràmica i ceramista reputat, 
i un dels corresponsals més actiu del fons, o la que l'uní amb Créixams, prototip 
d'artista de formes desbocades i colorisme exuberant, hereu de la tradició en 
representar el món dels gitanos ja encetada per Nonell i Vallmitjana," un home 
amb una empenta vital fora de lloc que forma part del grup d'artistes que, com 
Benet, quedaren orfes de l'oficialitat noucentista, però que foren aplegats al 
llibre de Joan Merli com a artistes de la Generalitat prèvia a la guerra civil, tal 
com ens va recordar Francesc Fontbona a la taula rodona del 7 d'octubre. 7 

Tot i que del seu admirat Manolo Hugué no hi ha res al Fons Benet — 
potser no era un home massa epistolar—, una de les fotografies del Fons Hugué 
ens han servit com a complement. En ella podem veure a Joan Gardy Artigas i 
a Benet, probablement a Caldes de Montbui l'any 1972 a l'acte d'homenatge 
a l'escultor pel centenari del seu naixement. Una carta de Benet a Gasch de 
1926 i un dels cinc gravats que Benet va fer per a les Edicions de la Rosa Vera 
de Jaume Pla, serien exemples exposats de com es vincula aquest donatiu als 
fons ja existents a la BC. 

En tot cas, és en relació amb alguns d'aquests fons manuscrits de la BC on 
l'encaix del donatiu es manifesta en tota la seva potència, on l'encreuament de 
corresponsalies que es pot resseguir ha de contribuir a ampliar tant el coneixement 
de Benet com el de la història de l'art català: un tresor documental en el qual 
aprofundir i que ara estarà a l'abast dels investigadors. 


Els manuscrits de puny i lletra de Benet, fotografies i petits impresos 


A l'inventari del fons i sota l'epígraf de "cartes i esborranys enviades per Benet 
trobem cartes seves, potser esborranys o no enviades, a no ser que d'alguna manera 
les hagués pogut recuperar (1916-1970 i s.d.), cartes entre tercers i grups temàtics 
com el de l'homenatge que rebé a Terrassa en el seu 70è aniversari, el del 








































nomenament com a acadèmic de número de la RACBASJ (1965), el de l'ingrés 
(1969), i un grapat de cartes familiars. I descrita a l'inventari com a documentació 
personal" hi ha esborranys del seu puny i lletra sobre temes diversos com "Solució 
a la vaga del ferrocarril de Palamós o 'Lafer de la meva càtedra, fragments de 
poemes com Sonet del dolor, probablement alguns d'ells inèdits, i el document 
més antic del fons: un contracte entre Bonaventura Benet i Andreu Benet datat 
a Terrassa el 1849. 

Fou considerat adient d'exposar també algunes de les vint-i-set fotografies 
del fons relatives a la seva activitat professional, com la de Benet amb Manuel 
Humbert a Andorra la Vella (ca. 1954) o una altra d'ell al seu estudi, a més de les 
dues de familiars a Tossa ja esmentades. Al fons s'hi poden trobar altres fotografies, 
com una d'estudi on un Benet de poc més de deu anys posa al costat, 
probablement, de la seva germana, o d'altres de més recents de trobades familiars 
o passejades per Andorra i altres contrades. Tanmateix, Rosa Benet ens va cedir 
amablement una fotografia de l'avi que ens serví per al disseny del cartell. 

Completen el fons petits impresos com una trentena de targetes de visita, i 
una vintena de catàlegs d'exposicions i fullets. Un aspecte poc o gens tractat de la 
producció de Benet, i que s'ha inclòs a la mostra, és la seva presència als catàlegs 
de mà d'exposicions. La BC, en aquest sentit, conté aproximadament una desena 
dels d'exposicions de Benet -sense comptar les col-lectives on hi participà-, i ben 
bé una quinzena on va escriure textos de presentació, un dels quals ha estat el 
leitmotiv del text principal del plafó i del tríptic de l'exposició. Es va considerar 
oportú, doncs, d'exposar-ne alguns d'ells, com els de dues mostres seves a les 
galeries Syra (1942 i 1960) i una a Argos (1944), així com altres que ja tenen 
consideració bibliogràfica, com el fullet de l'exposició d'homenatge a Benet del 
Grup Nonell (1969) i que va entrar amb el donatiu. 


Capvespre d'una exposició per al record 
P 


Escric aquestes darreres línies dos dies abans de clausurar l'exposició i crec que 
parlo en nom dels tres comissaris de la mostra, per a expressar que ha estat un 
honor haver participat en la seva confecció. Tanmateix, els qui volem entendre i 
aprofundir en el llegat de Benet, els qui valorem i estimem la seva obra, no ens 
queda altra que seguir mantenint la flama encesa, publicant estudis, fent 
exposicions, predicant a conferències, etc., per a revertir l'oblit en què roman un 
historiador, crític i pintor bàsic per a la història de l'art català. Amb tot, la BC 
pot sentir-se orgullosa de preservar aquest gran tresor documental, ja de tots, i 
expressa la seva gratitud tant a Rosa Benet com a donant, com a la Fundació 
Rafael Benet i a tots els seus membres i col-laboradors, guardians i difusors 
del seu immens llegat. 


XAVIER SOLER ÀVILA 





6. 





A l'acte de formalització del donatiu que es va fer efectiu el 13 de novembre de 2019, la directora 
de la BC, Eugènia Serra, va agrair a Rosa Benet aquesta important cessió patrimonial i, tot seguit, 
es va realitzar una taula rodona per a celebrar el XXX aniversari de la fundació, la qual ha estat 
transcrita i publicada al darrer Quadern núm. 38 de 2020, i on varen intervenir Jacint Berenguer, 
Francesc Fontbona, Susanna Portell, Lluís Boada, Àlex Susanna i Josep Maria Cadena. 





El comissariat de l'exposició, a instàncies de les unitats adients de la BC, estigué format per 
Lourdes Martín de la Secció de Manuscrits, i per M. Mercè Riera i un servidor, ambdós de la 
Unitat Gràfica. 

Cal agrair a la fundació que també fes donatiu extraordinari a la BC de diverses obres publicades 
recentment sobre Benet i que, per una raó o altra, mancaven a la BC, com el catàleg de la seva 
pintura i algun número dels Quaderns. 

FONTBONA, Francesc i MIRALLES, Francesc, "L'obra artigràfica de Benet", dins BENET, 
Rafael. Joaquim Vayreda, Barcelona, 1975: seguint la terminologia que empraren en el primer 
treball publicat sobre l'obra escrita en format llibre de Benet i inclòs a la segona edició del llibre 
sobre Joaquim Vayreda de Rafael Benet. 

17 litografies a Rafael Benet, Barcelona, Miquel Albert, 1988. Carpeta d'homenatge a Benet 
amb disset litografies originals de: Amat, Busom, Capdevila, Carbonell, Cazals, Curós, Duran, 
Garcia Llort, Gastó, Girona, Martí, Mundó, Pagans, Ràfols Casamada, Roca-Sastre, Serra 
Llimona i Villà. Benet tenia un cercle d'incondicionals i admiradors que es concentrava en un 
grup d'artistes relacionats amb la figuració hereva del postimpressionisme que perviurà al llarg 
del segle XX, com els coneguts com a 'pintors de la Parés), els quals conformarien el nucli dur dels 
disset artistes presents a la iniciativa. 

SUÀREZ, Alícia, Rafael Benet. Catàleg revisat i actualitzat de l'obra pictòrica, Barcelona, 
Fundació Rafael Benet, 2004. 


De la matei: 





xrrem poètica, tampoc pretén expres 





sar una 





a manera que la seva pintura no és en e: 
realitat pristina, ans al contrari: sobretot per l'ús que fa del color, és una pintura ancorada en la 
tradició finisecular impressionista francesa, però tamisada per les noves tendències del 
post-impressionisme i de Cézanne, i amb la incorporació de novetats cromàtiques tant pròpies, 
com del fauvisme més atenuat d'algunes de les obres de Manguin o de Marquet. 





Benet començaria a publicar esporàdicament a La Veu de Catalunya el 1912. Com a crític d'art 
entroncaria més amb Casellas —qui després de deixar La Vanguardia va entrar precisament a 
La Veu el 1899 i on treballà fins al 1910, any de la seva mort— que no pas amb coetanis 
noucentistes com Feliu Eliz 
internacionals, no pas subjecte a preceptes o regles en clau d'afirmació nacional com les que es 
van promoure des de la Mancomunitat per a les arts plàstiques, tot i que a algunes de les primeres 
obres de figura de Benet podem detectar part del gust i l'estètica noucentistes. 

CARBONELL, Jaume, "A l'entorn del Ritme Universal", Quaderns Rafael Benet, núm. 12, juny 
de 2004). 


Cal esmentar també que a la BC hi ha el fons Ràfols-Casamada i Maria Girona, neboda de Benet, 
pai Zero. 


s, enllaçant amb una manera de fer crítica d'art més oberta als corrents 











i que ja va tenir la seva corresponent exposició fa uns anys també a l' 


BENET, Jordi, De lluny i de prop. Vivències i miratges 'un perifèric, Barcelona, Quaderns 
Crema, 2004, p. 80-83: on Jordi Benet relata la seva arribada a París l'any 1950 i de com el rep 
el seu amfitrió Créixams, de qui fa una descripció literària breu però colpidora: la del català ja 
afrancesat, amb tics lingiístics híbrids i amb una personalitat expansiva com poques. 


MERLI, Joan, 33 pintors catalans, Barcelona, Comissariat de Propaganda de la Generalitat de 
Catalunya, 1937, on podem comprovar el caràcter heteròclit de les propostes dels 33, on inclús 


trobem un artista com Joan Junyer. 





Catàleg exposició Jaume Canyameres. Galeries Syra (1952), impresos com aquest on Benet va 
rtigrafia menor", és a dir, textos publicats 
.), però no per això menys importants 








ure formarien part del que hom pot anomenar 
en formats per sota de l'opuscle (targetes, díptics, trípti 
com a font per a la història de l'art. 














